b'\n_START_ARTICLE_\nAmyntas II\n_START_PARAGRAPH_\nSi Amyntas II o Amintas II (Griyego: \xe1\xbc\x88\xce\xbc\xcf\x8d\xce\xbd\xcf\x84\xce\xb1\xcf\x82 \xce\x92\xca\xb9; ang pangalang "Amyntas" ay ang pangalan ng ilang tanyag na mga lalaking Griyego at Helenistiko, na hinango magmula sa Griyegong "amyntor" na may kahulugang "tagapagtanggol") o si Amyntas na Maliit ay ang hari ng Macedon na lalaking anak ni Philip o Menelaus, na kapatid na lalaki ni Perdiccas II. (Thuc. ii. 95.) Humalili siya sa kaniyang ama sa kaniyang puwesto at lupain na nasa Pang-itaas na Masedonya, na tila ipinagkait ni Perdicass II sa kaniya, dahil sa dating nagsikap siya na bunuin ang pagkuha nito magmula kay Philip, subalit nahadlangan ng mga Atenyano._NEWLINE_Noong 429 BC, sa tulong ni Sitalces na hari ng mga Tracianong Odrysiano, tinangka ni Amyntas II na kuhanin ang trono ng Masedonya magmula kay Perdiccas II; subalit nakipagkasundo si Perdiccas II, sa pamamagitan ng pamamagitan ni Seuthes na pamangking ng haring Traciano (Thuc. ii. 101), upang makamit ang kapayapaan; kung kaya\'t si Amyntas II ay napilitang makuntento sa kaniyang namanang prinsipalidad.'